cyanic-selkie/wikianc huggingface dataset:
গরিমা হাজরিকা
গরিমা হাজরিকা আসামের একজন শাস্ত্ৰীয় নৃত্যশিল্পী। তিনি একজন সত্ৰীয়া ও ওড়িশি নৃত্যবিশারদ। ভারতের বিভিন্ন নগরী ও মহানগরীতে নৃত্য পরিবেশন করে তিনি সুনাম অৰ্জন করেছেন। তিনি বেশ কয়েকটি নৃত্য-নাটিকাও রচনা করেছেন। হাজরিকা রচিত ও পরিচালিত চেতনা নামের নৃত্য-নাটিকাটি রাষ্ট্ৰীয় পৰ্যায়ে সমাদর লাভ করেছে। গুয়াহাটি মহানগরীতে মিতালী কলাকেন্দ্ৰ স্থাপন করে তিনি সত্ৰীয়া এবং ওড়িশি নৃত্যের প্ৰচার ও প্ৰসারের নিমিত্তে কাজ করছেন। তিনি সেন্দূর সহ আরো কয়েকটি অসমীয়া চলচ্চিত্ৰে শিল্প-নিদেৰ্শনা ও কোরিওগ্রাফার হিসেবে সম্পৃক্ত ছিলেন।
সংক্ষিপ্ত জীবনী
১৯৩৯ সালে গুয়াহাটি মহানগরের উজানবাজার অঞ্চলে গরিমা হাজরিকার জন্ম হয়। শৈশব থেকেই শাস্ত্ৰীয় নৃত্যের প্ৰতি তার গভীর অনুরাগ ও আকৰ্ষণ ছিল। তিনি সত্ৰীয়া নৃত্য ও ওড়িশি নৃত্য শিখেছেন এবং তিনি উভয় নৃত্যশৈলীতেই পারদর্শী। আসামের প্ৰতিনিধিত্ব করে তিনি ভারতের বিভিন্ন রাজ্যে সত্ৰীয়া ও ওড়িশি নৃত্য পরিবেশন করে দৰ্শকদের ভূয়সী প্ৰশংসা লাভ করেছেন। এর মধ্যে ১৯৫৭ সালে গুয়াহাটি বিশ্ববিদ্যালয়ের প্ৰতিনিধি হিসেবে গরিমা হাজরিকা দিল্লীতে অনুষ্ঠিত রাষ্ট্ৰীয় যুব মহোৎসবে সত্ৰীয়া নৃত্য পরিবেশন করেছিলেন যা বিশেষ সুনাম অৰ্জন করেছিল। গরিমা হাজরিকা কয়েকটি নৃত্য-নাটিকা রচনা ও পরিচালনাও করেছেন। হাজরিকা রচিত ও পরিচালিত চেতনা নামের নৃত্য-নাটিকাটি রাষ্ট্ৰীয় পৰ্যায়ে সুনাম অর্জন করেছিল। ভ্ৰাম্যমাণ থিয়েটারের নৃত্য-নাটিকার ক্ষেত্রে গরিমা হাজরিকা অনেকবার পরিবৰ্তন এনেছেন। তিনি বেশ কয়েকটি অসমীয়া চলচ্চিত্ৰে শিল্পনিৰ্দেশক ও কোরিওগ্রাফার হিসেবেও কাজ করেছেন। তারমধ্যে সেন্দূর চলচ্চিত্ৰটি উল্লেখযোগ্য।
অবদান
শিল্পনিৰ্দেশনা এবং নতুন প্ৰজন্মকে শুদ্ধ রূপে সত্ৰীয়া ও ওড়িশি নৃত্যের প্ৰশিক্ষণ দেওয়ার প্ৰয়াসে গরিমা হাজরিকা নিজ উদ্যোগে গুয়াহাটিতে মিতালী কলাকেন্দ্ৰ নামে নৃত্য শেখার একটি প্রতিষ্ঠান স্থাপন করেছেন। সুদীৰ্ঘ পঁচিশ বছর যাবত এই কেন্দ্ৰের মাধ্যমে তিনি নতুনদেরকে সত্ৰীয়া ও ওড়িশি নৃত্যের প্ৰশিক্ষণ দিয়ে আসছেন। ২০ মে, ২০১৬ সালে মাছখোয়া সাংস্কৃতিক প্ৰকল্পে মিতালী কেন্দ্ৰের রৌপ্যজয়ন্তী অনুষ্ঠান অনুষ্ঠিত হয়েছে এবং এই অনুষ্ঠান বিশেষ চাহিদাসম্পন্ন শিশুদের জন্য একটি বিশেষ নৃত্য কৰ্মশালার আয়োজন করা হয়েছিল। এই জয়ন্তীর অংশ হিসাবে তিনি সত্ৰীয়া ও ওড়িশি নৃত্যের কৰ্মশালা, কোরিওগ্রাফি ও কস্টিউমস ডিজাইনিং কৰ্মশালার আয়োজন করে নতুনদের জন্য নাচ শেখার একটি অসাধারণ সুযোগ করে দিয়ে ছিলেন। ছাত্ৰ-ছাত্ৰীদেরকে সমাজের প্ৰতি দায়িত্ববোধ শেখানোর জন্যেও তার শিল্পকেন্দ্ৰ বদ্ধপরিকর।
দৈনিক ইনকিলাব
ইনকিলাব হল বাংলাদেশের একটি অন্যতম জাতীয় দৈনিক সংবাদপত্র। পত্রিকাটি সম্পূর্ণ বাংলা ভাষায় বাংলাদেশের প্রাণকেন্দ্র ঢাকা থেকে প্রকাশিত হয়ে থাকে। এটির সম্পাদকের দায়িত্ব পালন করছেন এ, এম, এম বাহাউদ্দীন।
ইতিহাস
পত্রিকাটি ১৯৮৬ সালের ৪ জুন প্রথম প্রকাশিত হয়। এটির মালিক হল ইনকিলাব পাবলিকেশনস লিমিটেড। পত্রিকাটির প্রথম প্রকাশকের দায়িত্ব পালন করেন এই পত্রিকাটির প্রতিষ্ঠাতা এম এ মাওলানা আবদুল মান্নান।
দৈনিক ইনকিলাব ১৯৮০-এর দশকে পুরো পৃষ্ঠার ক্রীড়া বিভাগটি চালু করে। বিভিন্ন যুদ্ধক্ষেত্রের প্রতিবেদনের পূর্ণ পৃষ্ঠার পর্যালোচনা ইনকিলাব প্রবর্তন করে। ১৯৯৯ সালে ইনকিলাব বর্তমান বৈদেশিক নীতিগুলি এবং কীভাবে সেগুলিকে বাংলাদেশের পক্ষে আরও পূর্বাভিমুখী ও অনুকূল করা যায় তা মূল্যায়ন করার জন্য একটি "গোলটেবিল আলোচনার" ব্যবস্থা করেছিল।
নিয়মিত আয়োজন
ইনকিলাবের নিয়মিত আয়োজনে রয়েছে
সমালোচনা
২০১৪ সালের ১৬ জানুয়ারি দৈনিক ইনকিলাবের প্রথম পৃষ্ঠায় 'সাতক্ষীরায় যৌথ বাহিনীর অপারেশনে ভারতীয় বাহিনীর সহায়তা' শীর্ষক খবর প্রকাশিত হয়। ওই প্রতিবেদন প্রকাশের পর সরকারের এক ভাষ্যে খবরটি বানোয়াট ও ভিত্তিহীন বলে দাবি করা হয়। সম্পাদক, প্রকাশক, প্রধান বার্তা সম্পাদক ও একজন প্রতিবেদকের বিরুদ্ধে ওয়ারী থানায় আইসিটি আইনে মামলা করে ইনকিলাবের ছাপাখানায় তল্লাশি চালিয়ে সিলগালা করে দেয়া হয়। বার্তা সম্পাদকসহ তিন জন গেপ্তার হন। এর পরিপ্রেক্ষিতে ১৮ জানুয়ারি দৈনিক ইনকিলাবের অনলাইন সংস্করণে এ ধরনের সংবাদ প্রকাশের জন্য দুঃখ প্রকাশ করা হয়। ২০১৪ সালের ১৮ আগস্ট দৈনিক ইনকিলাবে 'প্রধানমন্ত্রীর নাম ভাঙিয়ে একচ্ছত্র আধিপত্য এক পুলিশ কর্মকর্তার: তিনি পুলিশ বাহিনীতে তৈরি করেছেন অঘোষিত হিন্দু লীগ' শীর্ষক সংবাদ প্রকাশ করে। এ পরিপ্রেক্ষিতে তথ্য-প্রযুক্তি ও যোগাযোগ আইনে পুলিশের দায়েরকৃত মামলায় দৈনিক ইনকিলাবের বার্তা সম্পাদক রবিউল্লাহ রবিকে গ্রেফতারের পর জিজ্ঞাসাবাদ করেছে গোয়েন্দা পুলিশ। পরবর্তীতে ২৪ আগস্ট দৈনিক ইনকিলাব -এর সম্পাদক ও ব্যবস্থাপনা কর্তৃপক্ষ উক্ত সংবাদ প্রকাশের জন্য দুঃখ প্রকাশ করে তা তাদের অনলাইন পত্রিকায় প্রকাশ করে  দুঃখ প্রকাশ করে বলা হয়, রিপোর্টটি লেখা, সম্পাদনা ও প্রকাশের ক্ষেত্রে যথেষ্ট সাবধানতা অবলম্বন করা হয়নি। প্রকাশিত রিপোর্টের অনেক তথ্যই সত্য নয়। এছাড়া একটি বিশেষ সম্প্রদায়ের ধর্মীয় অনুভূতিতে আঘাত দেয়ার মতো শব্দ প্রয়োগ করা হয়েছে স্বীকার করে এর জন্য পুনরায় দুঃখ প্রকাশ করা হয়।
পচন নিবারক
পচন নিবারক বলতে এমন কিছু সক্রিয় রাসায়নিক যৌগকে বোঝায় যেগুলি নিরাপদে ত্বকে বা সজীব দেহকলার পৃষ্ঠতলে (যেমন মিউকাসময় পৃষ্ঠতল) অবস্থিত জীবাণুদের ধ্বংস করতে পারে বা সেগুলির বৃদ্ধি ব্যাহত করতে পারে, যাতে রোগসৃষ্টিকারী জীবাণুর কারণে সৃষ্ট  রোগ সংক্রমণ এবং পচন নিবারণ বা প্রতিরোধ করা যায়।  পচন নিবারক পদার্থগুলি সংক্রমণ নিবারক হিসেবেও ব্যবহৃত হতে পারে। অনেক সময় দেহের অভ্যন্তরে অন্ত্র বা মূত্রথলিতে জীবাণু সংক্রমণ সারানোর জন্য বিশেষ ধরনের পচন নিবারক ব্যবহার করা হয়।  পচন নিবারকগুলি এক ধরনের জীবনাশক ও জীবাণু নিরোধক। এগুলি জীবাণুদের কোষপ্রাচীরের ক্ষতিসাধন করে এগুলিকে মেরে ফেলে বা প্রতিরোধ করে। পচন নিবারককে ইংরেজি পরিভাষায় অ্যান্টিসেপ্টিক (Antiseptic) বলা হয়।
ঐতিহ্যগতভাবে অ্যালকোহলের দ্রবণ (যেমন ৭০% ইথাইল অ্যালকোহল, মিথাইল অ্যালকোহল বা আইসো-প্রোপানল) পচন নিবারক হিসেবে ব্যবহার করা হলেও বর্তমানে অধিকাংশ ক্ষেত্রে ক্লোরহেক্সিডিন বা আয়োডিন জাতীয় হ্যালোজেন যৌগের ব্যবহার বেশি (যেমন আয়োডিন টিংচার)। এছাড়া হাইড্রোজেন পারক্সাইডও পচন নিবারক হিসেবে ব্যবহৃত হয়। অন্যান্য গুরুত্বপূর্ণ সংক্রমণ নিবারকের মধ্যে আছে সেট্রিমাইড, পারদের বাইক্লোরাইড, বোরিক অ্যাসিড, হাইপোক্লোরাইট, মার্কিউরোক্রোম, পভিডোন-আয়োডিন এবং মার্থিয়োলেট। এছাড়া প্রাকৃতিক পচন নিবারক যেমন স্যাংকুইনারিন দাঁতের মাজন বা টুথপেস্টে ব্যবহার করা হয়।
ইংরেজ শল্যচিকিৎসক জোসেফ লিস্টার ১৮৬৭ সালে চিকিৎসাক্ষেত্রে পচন নিবারকের ব্যবহার প্রচলন করেন। লিস্টার জার্মান শরীরতত্ত্ববিদ টেওডোর শভান এবং ফরাসি জৈবরসায়নবিদ লুই পাস্তরের গবেষণালব্ধ ফলাফলের উপরে কাজ করেন এবং এই কাজের উপর ভিত্তি করে শল্যচিকিৎসাজনিত ও দুর্ঘটনাজনিত আঘাতের ক্ষতগুলিকে কার্বলিক অ্যাসিড তথা ফেনলের দ্রবণ দিয়ে পরিষ্কার করে জীবাণুমুক্ত করেন। এছাড়া তিনি শল্যযন্ত্রপাতিগুলিকেও ফেনল দিয়ে পরিষ্কার করতেন। তিনি ফেনলের একটি স্প্রে-ও উদ্ভাবন করেন যা শল্যচিকিৎসা কক্ষ ও রোগীর চিকিৎসা-পরিবর্তী আরোগ্যলাভ কক্ষে বাতাসে ছিটিয়ে দেয়া হত। এর ফলে ৫ বছরের ব্যবধানে অঙ্গকর্তনমূলক গুরুতর শল্যচিকিৎসাতে মৃত্যুর হার প্রায় ৫০ শতাংশ থেকে মাত্র প্রায় ১২ শতাংশে নেমে আসে। তবে কার্বলিক অ্যাসিড বা ফেনল বেশি বিষাক্ত বলে এটি আর ব্যবহার করা হয় না।
ট্রেভর হোন্স
ট্রেভর ভিক্টর হোন্স (Trevor Hohns; জন্ম: ২৩ জানুয়ারি, ১৯৫৪) কুইন্সল্যান্ডের নান্দা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও প্রশাসক। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৯ সময়কালে সংক্ষিপ্ত সময়ের জন্যে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন ‘ক্রেকা’ ডাকনামে পরিচিত ট্রেভর হোন্স। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, বামহাতে কার্যকরী ব্যাটিং করতেন তিনি।
ঘরোয়া ক্রিকেট
শেফিল্ড শিল্ডের খেলায় কুইন্সল্যান্ডের পক্ষে সচরাচর ছয় নম্বর কিংবা তার নিচেরসারিতে ব্যাট হাতে মাঠে নামতেন। সমগ্র খেলোয়াড়ী জীবনে ১৫২ খেলায় অংশ নিয়েছিলেন। দুইটি শতক ও ত্রিশটি অর্ধ-শতকের ইনিংস খেললেও টেস্টে ক্রিকেটে সাত ইনিংসে অংশ নিয়ে সর্বোচ্চ করেছেন ৪০ রান।
খেলোয়াড়ী জীবনের শুরু থেকেই কুইন্সল্যান্ড ক্রিকেটে তুলনামূলকভাবে কম পরিচিত ছিলেন। তাসত্ত্বেও ১৯৮৫-৮৬ ও ১৯৮৬-৮৭ মৌসুমে দুইবার অস্ট্রেলিয়ার বিদ্রোহী দলের সাথে তৎকালীন আন্তর্জাতিক ক্রীড়াঙ্গনে নিষিদ্ধঘোষিত দক্ষিণ আফ্রিকায় গমন করেছিলেন। সফরকারী দলটিতে সাবেক অস্ট্রেলীয় বামহাতি টেস্ট স্পিনার টম হোগানের সাথে দুইজন স্পিনারের একজন ছিলেন তিনি। এ সফরে অংশগ্রহণের কারণে রাজ্য দল ও টেস্টে দলে অন্যান্যদের সাথে তিনিও পরবর্তীতে দুই বছরের জন্যে ক্রিকেট খেলায় অংশগ্রহণের উপর নিষেধাজ্ঞার কবলে পড়েন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করার সুযোগ পেয়েছিলেন তিনি। গ্রেগ ম্যাথিউস এবং দুই পিটার - স্লিপ ও টেলরের পরেই তার স্থান ছিল। বেশ দেরীতে ৩৪ বছর বয়সে ১৯৮৯ সালে ঐ টেস্টগুলো খেলেছিলেন তিনি। ২৬ জানুয়ারি, ১৯৮৯ তারিখে সিডনিতে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে ট্রেভর হোন্সের।
১৯৮৯ সালে স্বাগতিক ইংল্যান্ডের বিপক্ষে অ্যাশেজ সিরিজে খেলার সুযোগ পান। ঐ অ্যাশেজ সিরিজে বেশ আলোচিত হয়েছিলেন। ওল্ড ট্রাফোর্ডে সিরিজের চতুর্থ টেস্টে ইংল্যান্ডের বিখ্যাত ক্রিকেটার ইয়ান বোথামকে শূন্য রানে বিদেয় করেছিলেন। এছাড়াও, নিচেরসারির ব্যাটসম্যান হিসেবেও গুরুত্বপূর্ণ ভূমিকা পালন করেছিলেন ট্রেভর হোন্স।
অবসর
ক্রিকেট খেলা থেকে অবসর গ্রহণের পর অস্ট্রেলীয় ক্রিকেটে ব্যাপক প্রভাব বিস্তার করেছিলেন ট্রেভর হোন্স। অস্ট্রেলীয় ক্রিকেটে দল নির্বাচকের ভূমিকায় অবতীর্ণ হন তিনি। এক দশকব্যাপী এর সভাপতিত্ব করেন। এ পর্যায়ে অস্ট্রেলিয়া দল রেকর্ডসংখ্যক ১৬ টেস্টে জয় পায় এবং ১৯৯৯ ও ২০০৩ সালে ক্রিকেট বিশ্বকাপের শিরোপা জয়ে সক্ষমতা দেখায়।
এছাড়াও, কঠোর সিদ্ধান্ত বাস্তবায়নে তৎপর ছিলেন তিনি। তার তৎপরতায় ইয়ান হিলি ও মার্ক ওয়াহ’র খেলোয়াড়ী জীবনের সমাপ্তি ঘটে। এছাড়াও স্টিভ ওয়াহকে একদিনের দলের অধিনায়কের দায়িত্বভার ছেড়ে দিতে হয়। অতঃপর ২০০৬ সালের শুরুরদিকে ক্রিকেট অস্ট্রেলিয়ার দল নির্বাচকমণ্ডলীর সভাপতিত্ব থেকে পদত্যাগ করেন। তার পরিবর্তে অ্যান্ড্রু হিলডিচ স্থলাভিষিক্ত হয়েছিলেন। এরপর ক্রীড়াসামগ্রী ব্যবসায়ের দিকে ধাবিত হন।
১৬১২
১৬১২ গ্রেগরীয় বর্ষপঞ্জির একটি অধিবর্ষ।
মাতৃ উদ্ভিদ
মাতৃ উদ্ভিদ হলো যে উদ্ভিদের থেকে কুঁড়ি, কোষ বা শাখা কেটে নিয়ে কলম করা হয়।
নির্বাচন
মাতৃ উদ্ভিদ নির্বাচনের ক্ষেত্রে কয়েকটি বিষয় খেয়াল রাখতে হবে।
গুরুত্ব
মাতৃ উদ্ভিদের ব্যবহারের ফলে দ্রুত সময়ে গাছ বৃদ্ধি পায় এবং এতে খরচ কম হয়।
কোরিয়ার জাতীয় জাদুঘর
দক্ষিণ কোরিয়ার ইতিহাস ও শিল্পের প্রধান আকর্ষণ ও দর্শনীয় স্থান, কোরিয়া জাতীয় জাদুঘর, হল সেই সাংস্কৃতিক সংগঠন যা এই দেশটির অসামান্য প্রতিনিধিত্বকারী। ১৯৪৫ সালে প্রতিষ্ঠিত হওয়ার পর থেকে, জাদুঘরটি প্রত্নতত্ত্ব, ইতিহাস এবং শিল্পের ক্ষেত্রে বিভিন্ন গবেষণা এবং তার কার্যক্রমের প্রতি প্রতিশ্রুতবদ্ধ হয়ে বিভিন্ন প্রদর্শনী ও শিক্ষা কার্যসূচির ক্রমাগত বিকাশ ঘটায়।
২০১২ সালে জানা গিয়েছে যে, ২০০৫ সালে ইওংসান জেলাতে ‌স্থানান্তরিত‌ হওয়ার পর থেকে এই সংগ্ৰহশালাটি বছরে ২০০ লক্ষ কিংবা ৩০০ লক্ষেরও বেশি দর্শকের উপস্থিতি আকর্ষণ করে, যাতে‌ এটি বিশ্বের, এশিয়ার এবং দক্ষিণ কোরিয়ার অন্যতম পরিদর্শন ও সর্বাধিক দর্শকের আকর্ষণ হয়ে ওঠে। ২০১১ সালের নভেম্বরে, সিওল‌ মেট্রোপলিটন সরকার দ্বারা পরিচালিত একটি জরিপে দেখা যায় যে, প্রায় ২ হাজার বিদেশী দর্শনার্থীদের সিওলে অন্যতম প্রিয় ক্রিয়াকলাপ হল এই জাদুঘর পরিদর্শন করা। এটি এশিয়ার বৃহত্তম জাদুঘরগুলির মধ্যে একটি।
২০শে জুন, ২০২১-এ কোরিয়ার জাতীয় জাদুঘরটি ইনচিওন আন্তর্জাতিক বিমানবন্দরের অভ্যন্তরে একটি নতুন‌ শাখার উদঘাটন করে। গেট নম্বর ২২-এর সম্মুখে, বিমানবন্দরের বোর্ডিং এলাকায় অবস্থিত, এই শাখাটি জাদুঘরের ২০তম বর্ষপূর্তিতে অপাবৃত করা হয়।
ইতিহাস
থাম্ব|জাদুঘরের বাহ্যিক অংশ ১৯০৯ সালে সম্রাট সানজং কোরিয়ার প্রথম জাদুঘর, ইম্পেরিয়াল হাউসিয়াল মিউজিয়াম প্রতিষ্ঠা করেছিলেন। কোরিয়ায় জাপানের শাসত্বকালে, চাংগিয়ংগংয়ের ইম্পেরিয়াল হাউসিয়াল মিউজিয়াম এবং জাপানের সরকারী সাধারণ জাদুঘর সংগ্ৰহস্থল এই জাতীয় জাদুঘরের সংগ্ৰহের কেন্দ্রবিন্দুতে পরিণত হয়েছিল, যেটি প্রতিষ্ঠিত হয়েছিল ১৯৪৫ সালে দক্ষিণ কোরিয়ার স্বাধীনতা লাভের পর।
কোরিয়ান যুদ্ধ চলাকালীন, ধ্বংস এড়াতে জাদুঘরের ২০০০টি শিল্পকলা নিরাপদে বুসানে সরানো হয়েছিল। যুদ্ধের পর সিওলে ফিরে এসে, জাদুঘরটি গিয়াংবোকগং এবং ডকসুগং প্রাসাদ উভয়েই স্থানান্তরিত হয়। ১৯৭২ সালে জাদুঘরটি গিয়াংবোকগং প্রাসাদের মাঠের নতুন ভবনে ফের স্থানান্তরিত করা হয়। জংগাংচং-এ জাপান জেনারেল গর্ভনমেন্ট বিল্ডিং-এ পুনরায় স্থানান্তরিত করা হয় ১৯৮৬ সালে, যেখানে ১৯৯৫ সালে বিল্ডিং-এর ধ্বংস হওয়া পর্যন্ত (কিছু বিতর্ক এবং সমালোচনা সহ) এটি রাখা হয়েছিল। ২৮শে অক্টোবর, ২০০৫ সালে ইয়ংসান ফ্যামিলি পার্কে আনুষ্ঠানিকরূপে নতুন ভবনে পুনরায় খোলার পূর্বে, ১৯৯৬ সালের ডিসেম্বরে জনসাধারণের জন্য সংস্কারকৃত সামাজিক শিক্ষা হল, অর্থাৎ “সোশ্যাল এডুকেশন হল”-এর অস্থায়ী আবাসে এটি উন্মুক্ত করা হয়েছিল।
২০০৫ সালের অক্টোবরে, দক্ষিণ কোরিয়ার সিওলে ইয়ংসান ফ্যামিলি পার্কে, জাদুঘরের একটি নয়া ভবন প্রতিষ্ঠিত হয়। এই জাদুঘরটি কোরিয়াতে অবস্থিত মার্কিন যুক্তরাষ্ট্রের বাহিনীর কেন্দ্রীয় কমান্ডের ইয়ংসান গ্যারিসনের অংশ ছিল এমন একটি গল্ফ কোর্সে অবস্থিত। মার্কিন সেনা বাহিনী ১৯৯২ সালে জমিটির কিছু অংশ কোরিয়ান সরকারকে ফিরিয়ে দেয়, যা পরবর্তীকালে ইয়ংসান ফ্যামিলি পার্কে পরিণত হয়। ১৯৯৩ সালে পার্কের অভ্যন্তরে জাদুঘরের পরিকল্পনা শুরু হওয়ার পরে, একটি হেলিপ্যাড দ্বারা এর উদ্বোধন বারংবার বিলম্বিত হয়, যা শেষ পর্যন্ত ২০০৫ সালে একটি চুক্তির মাধ্যমে স্থানান্তরিত হয়। এই জাদুঘরটিতে ৩ লক্ষ ১০ হাজারেরও বেশি শিল্পকলা প্রর্দশিত আছে, এখানে একইসাথে প্রায় ১৫ হাজার শিল্পকলা প্রর্দশিত হয়। এখানে ছয়টি স্থায়ী প্রর্দশনী গ্যালারি যেমন প্রাগৈতিহাসিক ও প্রাচীন ইতিহাসের গ্যালারি, মধ্যযুগীয় ও প্রথম আধুনিক ইতিহাসের গ্যালারি, অনুদান গ্যালারি, ক্যালিগ্ৰাফি এবং‌ পেইন্টিং গ্যালারি, এশিয়ান আর্ট গ্যালারি এবং ভাস্কর্য ও কারুকার্য গ্যালারি জুড়ে পুরাণিদর্শন ও নিদর্শনগুলি প্রদর্শিত করা আছে। এটি মেঝে স্থানের দিক দিয়ে বিশ্বের ষষ্ঠ বৃহত্তম জাদুঘর, যা বর্তমানে মোট ২,৯৫,৫৫১ বর্গমিটার (১,৮০,০০০ বর্গফুট) জুড়ে বিস্তৃত।  জাদুঘরের অভ্যন্তরের নিদর্শনগুলি রক্ষার জন্য মূল ভবনটি ৬.০ রিখটার স্কেলে ভূমিকম্প সহ্য করার ক্ষমতা সহ নির্মিত হয়েছিল। ডিস্প্লে কেসগুলি শক- শোষনকারী প্ল্যাটফর্ম দ্বারা সজ্বিত। এছাড়াও একটি আমদানীকৃত প্রাকৃতিক আলোর ব্যবস্থা রয়েছে, যার সাহায্যে কৃত্রিম আলোর পরিবর্তে সূর্যালোক এবং একটি বিশেষ ভাবে নকশাকৃত শীতাতপ নিয়ন্ত্রণের পদ্ধতি ব্যবহৃত হয়। জাদুঘরটি অগ্নি- প্রতিরোধী উপাদান দিয়ে তৈরি এবং‌ এখানে বিশেষ প্রদর্শনী হল, শিক্ষার সুযোগ- সুবিধা, শিশুদের জাদুঘর, বিশাল বহিরাঙ্গন প্রর্দশনী অঞ্চল, রেস্তোরাঁ, ক্যাফে এবং দোকান রয়েছে।
পরিকল্পনা
থাম্ব|বিশেষ প্রদর্শনী হল জাদুঘরটি তিনটি তলায় বিভক্ত। প্রতীকীরূপে, জাদুঘরের বাম দিকে অতীত এবং ডান দিকে ভবিষ্যতের চিত্রাঙ্কন করা হয়েছে বলে মনে হয়। নিচতলায় উদ্যান রয়েছে; দেশীয় গাছ গাছালির বাগান; জলপ্রপাত ও জলাশয়; এবং প্যাগোডা, স্তূপ, লন্ঠন ও কেন্দ্রস্তম্ভের সংকলনও উপস্থাপিত আছে (কোরিয়ার দ্বিতীয় সম্পদ ও জোসিয়ন আমলের কোরিয়ান ঘন্টার উদাহরণস্বরূপ বোসিংগাকের গ্ৰেট বেল সমেত)।
প্রথম তল
প্রথম তলায় প্রাগৈতিহাসিক এবং প্রাচীন ইতিহাসের গ্যালারি রয়েছে, যেখানে সারা কোরিয়া জুড়ে বিভিন্ন অঞ্চল থেকে খনন করা প্যালিওলিথিক থেকে ইউনিফাইড (সম্বনিত) সিল্লা যুগ পর্যন্ত প্রায় ৪,৫০০টি নিদর্শন রয়েছে। গ্যালারিটিতে নয়টি প্রদর্শনী কক্ষগুলি হল প্যালিওলিথিক কক্ষ, নিওলিথিক কক্ষ, ব্রোঞ্জ আমল ও গোজোসিয়ন কক্ষ, প্রোটো থ্রি কিংডমস্ রুম, গোগুরিয়েও গৃহ, বেকজে কক্ষ, গয়া কক্ষ এবং সিল্লা গৃহ। চিপ পাথরের হস্তকুঠার থেকে শুরু করে বিলাসবহুল প্রাচীন রাজকীয় অলংকার গুলিতে রঞ্জক, এখানে প্রর্দশিত পুরাণিদর্শনগুলি, উপদ্বীপে প্রাথমিক বসতি স্থাপনকারীদের মাধ্যমে, তাদের অনন্য সংস্কৃতি বিকাশের পথে এগিয়ে যাওয়ার দীর্ঘ যাত্রা দৃষ্টিগোচরিত হয়।
ডি-অ্যান কেনটিশ-রজার্স
ডি-অ্যান কেনটিশ-রজার্স (জন্ম ১৩ জানুয়ারী ১৯৯৩) হলেন একজন ব্রিটিশ-অ্যাঙ্গুইলান রাজনীতিবিদ, মডেল, প্রাক্তন ক্রীড়াবিদ এবং সৌন্দর্য প্রতিযোগিতার শিরোপাধারী, যিনি মিস ইউনিভার্স গ্রেট ব্রিটেন ২০১৮ হিসাবে মুকুট পেয়েছিলেন এবং মিস ইউনিভার্স ২০১৮ প্রতিযোগিতায় গ্রেট ব্রিটেনের প্রতিনিধিত্ব করেছিলেন। প্রতিযোগিতার শেষে তিনি শীর্ষ ২০-এ স্থান পান। রজার্স মিস ইউনিভার্স প্রতিযোগিতায় গ্রেট ব্রিটেনের প্রতিনিধিত্বকারী প্রথম কৃষ্ণাঙ্গ মহিলা।
কোরিয়ার জাতীয় জাদুঘর
প্রথম তল
গুরুত্বপূর্ণ প্রাগৈতিহাসিক অঞ্চলগুলি এবং বাঙ্গুজে পেট্রোগ্লাইফস্ ও‌ সংগং-নি এর জনবসতি থেকে প্রাপ্ত নিদর্শনগুলি নিওলিথিক এবং ব্রোঞ্জ আমলের কক্ষে দেখতে পাওয়া যায়।
এছাড়াও প্রথম তলায় মধ্যযুগীয় এবং প্রারম্ভিক আধুনিক ইতিহাসের গ্যালারি রয়েছে যা ইউনিফাইড (সম্বনিত) সিল্লা, বালহে, গোরিয়েও এবং জোসিয়ন সময়কালের সাংস্কৃতিক ও ঐতিহাসিক ঐতিহ্যের চিত্র প্রদর্শন করে। গ্যালারিটির আটটি কক্ষের মধ্যে উপস্থিত আছে ইউনিফাইড (সম্বনিত) সিল্লা গৃহ, বালহে রুম, গোরিয়েও গৃহ এবং জোসিয়ন কক্ষ।
দ্বিতল
দ্বিতীয় তলায় অনুদান গ্যালারি এবং ক্যালিগ্ৰাফি ও পেইন্টিং গ্যালারি রয়েছে, যাতে কোরিয়ার ঐতিহ্যবাহী এবং ধর্মীয় কলা প্রর্দশন করে, এমন ৮৯০টি শিল্পকর্ম রয়েছে। ক্যালিগ্ৰাফি ও পেইন্টিং গ্যালারিটি চারটি কক্ষে বিভক্ত: পেইন্টিং রুম, ক্যালিগ্ৰাফি রুম, বৌদ্ধ চিত্র কক্ষ এবং সারাংবাং (স্কলার্স স্টুডিও)।ডোনেশন গ্যালারিতে সংগ্রহকারীদের ব্যক্তিগত সংগ্রহ থেকে দান করা ৮00 টি শিল্পকর্ম রয়েছে। গ্যালারিটি এগারোটি কক্ষে বিভক্ত: লি হং-কুন কালেকশন রুম, কিম চং-হাক কালেকশন রুম, ইউ কাং-ইউল কালেকশন রুম, পার্ক ইয়াং-সুক কালেকশন রুম, চোই ইয়ং-ডু কালেকশন রুম, পার্ক ব্যং-রে কালেকশন রুম, ইয়ু চ্যাং-জং কালেকশন রুম, কেনেকো কাজুশিগে কালেকশন রুম, হাচিউমা তাদাসু কালেকশন রুম, আইউচি আইসাও কালেকশন রুম, এবং অন্যান্য কালেকশন রুম।
তৃতীয় তলা
তৃতীয় তলায় রয়েছে ভাস্কর্য এবং কারুশিল্প গ্যালারি, ৬৩0 টুকরা যা কোরিয়ান বৌদ্ধ ভাস্কর্য এবং কারুশিল্পের প্রতিনিধিত্ব করে। গ্যালারির হাইলাইটগুলির মধ্যে রয়েছে গরিও সেলাডন মাল এবং কোরিয়া নং ৮৩ জাতীয় সম্পদ, বঙ্গসায়ুসং (বা চিন্তাশীল বোধিসত্ত্ব)। গ্যালারির পাঁচটি কক্ষ হল মেটাল আর্টস রুম, সেলাডন রুম, বুঞ্চিওং ওয়েয়ার রুম, হোয়াইট চীনামাটি রুম এবং বৌদ্ধ ভাস্কর্য রুম।
এছাড়াও তৃতীয় তলায় রয়েছে এশিয়ান আর্টস গ্যালারি, যেখানে রয়েছে ৯৭0 টুকরা যা এশিয়ান আর্টের মিল ও ভিন্নতা এবং সিল্ক রোডের মাধ্যমে এশিয়ান এবং ওয়েস্টার্ন আর্টের সঙ্গম অন্বেষণ করে। পাঁচটি কক্ষ হল ভারতীয় ও দক্ষিণ -পূর্ব এশিয়ান আর্ট রুম, সেন্ট্রাল এশিয়ান আর্ট রুম, চাইনিজ আর্ট রুম, সিনান আন্ডারসিয়া রিলিক্স রুম এবং জাপানি আর্ট রুম।
গোল্ড ক্রাউন, কোরিয়ার জাতীয় ট্রেজার নং ১৯১
পঞ্চম শতাব্দীর সিলা স্বর্ণের মুকুট গিয়ংজুতে হোয়াংনামদাচংয়ের উত্তর সমাধি থেকে খনন করা হয়েছিল।  রুপোর বেল্টের অলঙ্কার (보인대) 'বুইন্দেই ("ম্যাডামের বেল্ট") সহ আরও অলঙ্কার পাওয়া গেছে, যা দক্ষিণ সমাধির চেয়ে উত্তর সমাধিতে পাওয়া গেছে, যা দিয়ে এটা বোঝা যায় যে এই কবরটি একজন মহিলার।  এই সোনার মুকুট মালিকের রাজনৈতিক ও সামাজিক শ্রেণীকে প্রতিফলিত করে।
চিন্তাশীল বোধিসত্ত্ব (ধ্যানে গিল্ট-ব্রোঞ্জ মৈত্রেয়) (জাতীয় ধন নং ৮৩)
এই বোধিসত্ত্ব, সপ্তম শতাব্দীর গোড়ার দিক থেকে, এক পা অন্য পায়ে রেখে, গালে হাত দিয়ে চিন্তায় হারিয়ে যাওয়ার রুপে বসা থাকে। এই  ভঙ্গি থেকে উদ্ভূত হয় যে বুদ্ধ মানুষের জীবন নিয়ে চিন্তা করে। এই মূর্তিটি 'থ্রি মাউন্টেন ক্রাউন' বা 'লোটাস ক্রাউন' নামে সমতল মুকুট পরিধান করে।  ধড় নগ্ন, সাধারণ গলার হার হিসেবে শোভিত। জাপানের কিয়োটোর কোরিউজি মন্দিরে কাঠের চিন্তাশীল বোধিসত্ত্বের সাথে অসাধারণ মিল রয়েছে, যা একটি সিলা সন্ন্যাসী প্রতিষ্ঠা করেছিলেন বলে মনে করা হয়।  সম্ভবত, এই মূর্তিটি সিল্লায় তৈরি করা হয়েছিল। সুষম সুষম আকৃতি, তবে মার্জিত এবং পরিমার্জিত কারুকাজ বাইকেজে আমলের বৈশিষ্ট্য।
ধূপ বার্নার, ওপেনওয়ার্ক সহ সেলাডন, কোরিয়ার জাতীয় ট্রেজার নং ৯৫
দ্বাদশ শতাব্দীর এই ধূপ বার্নারটি সেরা মানের গরিও সেলাডনের প্রতিনিধিত্ব করে। এটি একটি কভার (ধূপ ছাড়ার জন্য একটি কেন্দ্রীয় গর্ত সহ), একটি বার্নার এবং একটি সমর্থন দিয়ে গঠিত। ধূপের জন্য ছিদ্রের উপরে একটি বাঁকানো গাঁট রয়েছে যা একটি সাত ট্রেজার নকশা সহ সুগন্ধি মুক্ত করতে সহায়তা করে।
ঘিওংছংসার থেকে দশ তলা প্যাগোডা, কোরিয়ার জাতীয় ধন নং ৮৬
"ঘিওংছংসার টেন-স্টোরি প্যাগোডা" (হান্‌গল্: 경천사 십층석탑, হাঞ্জা: 敬天寺十層石塔) মূলত গরিওয়ের রাজা চুংমোকের চতুর্থ বছরে (1348) গিওংচিওনসা মঠে নির্মিত হয়েছিল। ১৯0৭ সালে, এটি একটি জাপানি আদালতের কর্মকর্তা দ্বারা অবৈধভাবে জাপানে পাচার করা হয়েছিল, কিন্তু ১৯১৮ সালে ব্রিটিশ এবং আমেরিকান সাংবাদিক, ই. বেথেল এবং এইচ. হালবাটদের জন্যে ফেরিত হয়ে। ১৯৬0 সালে, এটি ঘিওংবোকগুং প্রাসাদে পুনরুদ্ধার করা হয়েছিল, কিন্তু অ্যাসিড বৃষ্টি এবং আবহাওয়ার কারণে সংরক্ষণ করা কঠিন প্রমাণিত হয়েছিল। সুতরাং, এটি ১১৯৫ সালে পুনরায় ভেঙে ফেলা হয়েছিল, কোরিয়ার জাতীয় মিউজিয়াম 'পাথ টু হিস্ট্রি' এর ভিতরে রাখা হয়েছিল যখন ২oo৫ সালে এই মিউজিয়াম পুনরায় চালু হওয়াতে।
ঘরোয়া চিত্রকলার অ্যালবাম ড্যানওয়ান, কোরিয়ার ধন নং ৫২৭
থাম্ব|235x235px|নাচের ছেলে, ড্যানওয়ান দ্বারা অষ্টাদশ শতাব্দীর চিত্রশিল্পী কিম হং-ডো, ড্যানওন নামেও পরিচিত, সাধারণ মানুষের জীবনের হাস্যরসাত্মক এবং অকপট চিত্রের জন্য পরিচিত। এই অ্যালবামটিতে পঁচিশটি পেইন্টিং রয়েছে, প্রত্যেকটি পটভূমি বৈশিষ্ট্য ছাড়াই চিত্রের উপর দৃষ্টি নিবদ্ধ করে। কিমের পেইন্টিংগুলি স্কেচির মতো দেখাচ্ছে, তবুও অভিব্যক্তিপূর্ণ ব্রাশের স্ট্রোক এবং সুষম রচনা দেখায়। এটা অনুমান করা হয় যে এই স্টাইলটি কিমের ৩o -এর দশকের শেষের দিকে উদ্ভূত হয়েছিল, অ্যালবামটি প্রায় ৪০ বছর বয়সে সম্পন্ন হয়েছিল।
ওগিউজংগাক ইউগুয়ে
ঘিওজাংগাক ১৭৭৬ সালে জোসেওনের ২২ তম শাসক রাজা জেওংজোর আদেশে রাজধানীর চাংডেকগুং প্রাসাদের মাঠে প্রতিষ্ঠিত একটি রাজকীয় গ্রন্থাগার তৈরি করা হয়েছিল। সমেয়ের সাথে সাথে, গ্রন্থাগারটি একটি রাষ্ট্রীয় পৃষ্ঠপোষক গবেষণা প্রতিষ্ঠানেও বিকশিত হয়। ১৭৮২ সালে, রাজপরিবারের সাথে সম্পর্কিত গুরুত্বপূর্ণ নথিপত্র সংরক্ষণের জন্য গাংওয়া দ্বীপে ওগিউজংগাক নামে একটি রাজকীয় লাইব্রেরি সংযোজন করা হয়, যা রাজধানীতে সম্ভবের চেয়েও বেশি সুশৃঙ্খল ও নিরাপদভাবে সংরক্ষণ করে রাখা হয়।  ওগিউজংগাক এ রচনা, ক্যালিগ্রাফি, এবং প্রাক্তন রাজাদের অঙ্কন পাশাপাশি রাজকীয় বংশানুক্রমিক, ইউগুয়ে, এবং এই ধরনের অন্যান্য আইটেম রাখা হয় ঠিক যেমন এটি ছিল রাজপরিবারের সংস্কৃতির ভান্ডার হিসেবে।  এতে জোসেওন রাজপরিবারের প্রধান সদস্যদের জড়িত রাষ্ট্রীয় পৃষ্ঠপোষক অনুষ্ঠান এবং অনুষ্ঠানের প্রস্তুতির রেকর্ড অন্তর্ভুক্ত রয়েছে। পাঠ্যটি প্রতিটি প্রক্রিয়াকে বিস্তারিতভাবে ব্যাখ্যা করে এবং হাত দ্বারা আঁকা চিত্রের দ্বারা সমর্থিত।  এগুলি পরবর্তী প্রজন্মের জন্য অনুরূপ অনুষ্ঠান বা ইভেন্ট আয়োজনের হিসাবে কাজ করে। ১৫ তম শতাব্দীতে, জোসিয়নের প্রথম দিকে, ইউগুয়ে উৎপাদিত হতে শুরু করে এবং ২০ শতকের গোড়ার দিকে রাজ্যের শেষ অবধি এই অভ্যাসটি অব্যাহত থাকে।  তারা কনফুসিয়ান সংস্কৃতির মূল উপাদানগুলি সংরক্ষণ করে, যা আচার এবং উপযুক্ততাকে সম্মান করে। এই কাজগুলি শাসক দর্শন এবং সিস্টেমগুলিও দেখায় যার দ্বারা জোসেওন রাজ্য পরিচালিত হয়েছিল।  তাদের ঐতিহাসিক এবং সাংস্কৃতিক মূল্যবোধ বিশ্বব্যাপী স্বীকৃত হয়েছে, যেহেতু "জোসেওন রাজবংশের রাজকীয় প্রোটোকল"* ২০০৭ সালে ইউনেস্কো মেমোরি অব দ্য ওয়ার্ল্ড রেজিস্টারে খোদাই করা হয়েছিল। কোরিয়ার বিরুদ্ধে ফরাসি অভিযানের সময়, ১৮৬৬ সালে, যেই ২৯৭টি প্রোটোকল গুলো লুটে নেওয়া হয়েছিল সেগুলিকে  বিবলিওথেক ন্যাশনাল ডি ফ্রান্সে রাখা হয়েছিল। এপ্রিল এবং জুন ২০১১ এ তাদের চারটি আলাদা কিস্তিতে ফেরত পাঠানো হয়েছিল।
জুলাই থেকে ১ সেপ্টেম্বর ২০১১ পর্যন্ত একটি বিশেষ প্রদর্শনী, দ্য রিটার্ন অব দ্য ওগিউজংগাক উইগওয়ে: দ্য রেকর্ড অফ দ্য স্টেট রাইটস অফ দ্য জেসিওন রাজবংশ,
২০১১ সালের জুন মাসে, প্রদর্শনীর আগে, মিউজিয়ামটি অন্যান্য খণ্ডের সিল্কের প্রচ্ছদ সহ গণমাধ্যমে রেকর্ডের পাঁচটি কপি প্রদর্শন করে।
পীরগাছা জ্ঞানেন্দ্র নারায়ণ (জে.এন) সরকারি মডেল উচ্চ বিদ্যালয়
কৃতিত্ব
বুয়েট, ঢাকা মেডিকেল কলেজ, ঢাকা বিশ্ববিদ্যালয়সহ দেশের নামকরা সকল বিশ্ববিদ্যালয়ে এ প্রতিষ্ঠানের শিক্ষার্থীদের পদচারণা রয়েছে। এছাড়াও, অনেক শিক্ষার্থী দেশের বাইরেও বিভিন্ন বিশ্ববিদ্যালয়ে গ্রাজুয়েশন সম্পন্ন করেছেন এবং করছেন।
নামকরণ
১৯২৮ সালে তৎকালীন জমিদার জ্ঞানেন্দ্র নারায়ণ রায়চৌধুরী একটি আধুনিক শিক্ষাপ্রতিষ্ঠান শুরু করার লক্ষ্যে বিদ্যালয়টি প্রতিষ্ঠা করেন এবং তার নামানুসারেই বিদ্যালয়টির নামকরণ করা হয়েছে। এটি এখন বাংলাদেশের নামকরা বিদ্যালয়গুলোর মধ্যে অন্যতম।
একেনবাবু
চরিত্র
একেনবাবুর ভাল নাম একেন্দ্র সেন। চেহারা অন্য গোয়েন্দাদের থেকে অনেকটাই আলাদা, ব্যতিক্রমী চরিত্র। তিনি আসলে সরকারি গোয়েন্দা। কিঞ্চিৎ মিতব্যয়ী, মধ্যবিত্ত বাঙালি ভদ্রলোকের মত বেশবাস করেন যা অনেক সময় অবিন্যস্ত থাকে, মাথায় টাক। দেখতে খানিকটা হাস্যকর তবে তীক্ষ্ণবুদ্ধি। নিজে খুব একটা শারীরিক কসরতে বিশ্বাসী নন। একেনবাবু আমেরিকা থেকে অপরাধতত্ত্ব নিয়ে পড়াশোনা করছেন। তার পরিবার কলকাতায় থাকে। একেনবাবুর কাহিনীগুলি লেখেন আমেরিকা প্রবাসী অধ্যাপক বাপিবাবু।
চলচ্চিত্র
বাংলা ধারাবাহিক ওয়েব সিরিজে একেনবাবু চলচ্চিত্রায়িত হয়েছে। পরিচালক অনির্বাণ মল্লিকের নির্দেশনায় একেনবাবু চরিত্রে অভিনয় করেছেন অনির্বাণ চক্রবর্তী।
ব্রাজিলে ফুটবল
ফুটবল ব্রাজিলের সবচেয়ে জনপ্রিয় খেলা। ব্রাজিল ফুটবলের বিশ্বকাপে রেকর্ড পাঁচ বার জয়ী হয়েছে, ১৯৫৮ সালে, ১৯৬২ সালে, ১৯৭০ সালে, ১৯৯৪ সালে ও ২০০২ সালে এবং একমাত্র দল যারা প্রতিটি বিশ্বকাপে খেলার যোগ্যতা অর্জন করেছে। ১৯৭০ সালে তৃতীয় বার বিশ্বকাপ জয় করার পর ব্রাজিল জুলে রিমে ট্রফি স্থায়ীভাবে নিজেদের করে নেয়।
ব্রাজিলে ফুটবল খেলাকে খুব গুরত্বের সাথে গ্রহণ করা হয়। ফিফা বিশ্বকাপ চলাকালীন সময় কর্মীরা তাদের কাজকর্ম থেকে বিরত থাকে তাদের দলের খেলা দেখার জন্য; ‌এমনকি ব্যাংকগুলো পর্যন্ত তাদের কর্মীদের খেলা দেখার সুবিধার্থে খেলা শুরু হওয়ার তিন ঘণ্টা পূর্বেই বন্ধ হয়ে যায়
ব্রাজিলিয়ান ফুটবল পরিচালনার দায়িত্বে রয়েছে "ব্রাজিলিয়ান ফুটবল কনফেডারেশন"। ব্রাজিল ২০১৪ সালের বিশ্বকাপের স্বাগতিক দেশ।
লীগ পদ্ধতি
ব্রাজিলে চার স্তর বিশিষ্ট ফুটবল লীগ পদ্ধতি বিদ্যমান:
এছাড়াও ব্রাজিলে রাজ্যস্তরে চ্যাম্পিয়নশীপ পদ্ধতি রয়েছে যারা স্তর বিন্যাসের দিক থেকে জাতীয় প্রতিযোগিতা অপেক্ষা নিম্নস্তরের নয় যদিও এগুলো ক্লাবগুলোর জাতীয় পর্যায়ের লীগে উত্তোরণের জন্য ব্যবহৃৎ হয়।
টেলিভিশনে ব্রাজিলের ফুটবল
টেলিভিশনের বিভিন্ন চ্যানেলে ব্রাজলের ফুটবল খেলা অতি সহজেই নিয়মিতভাবে দেখা যায়।
গুজরাটি ভাষা
গুজরাতি ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। এটি ভারতের গুজরাত রাজ্যের স্থানীয় এবং সরকারি ভাষা। এছাড়াও ভারতের দমন ও দিউ এবং দাদরা ও নগর হাভেলি কেন্দ্রশাসিত অঞ্চলগুলির সরকারি ভাষা। ভারতের ২০০১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৭ম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৪ কোটি ৯ লক্ষ যা ভারতের মোট জনসংখ্যার ৪.৪৮%। মাতৃভাষী বক্তার সংখ্যা অনুসারে এই ভাষাটি বিশ্বের ২৬তম সর্বাধিক প্রচলিত ভাষা। ভারত ছাড়াও পৃথিবীর বিভিন্ন দেশে (মার্কিন যুক্তরাষ্ট্র, যুক্তরাজ্য , কেনিয়া , পাকিস্তান , উগান্ডা , দক্ষিণ আফ্রিকা , কানাডা , অস্ট্রেলিয়া , চীন , বাহরাইন , সিঙ্গাপুর , তানজানিয়া , and নিউজিল্যান্ড ) ৫ কোটিরও বেশি মানুষ ৭০০ বছরের ঐতিহ্যশালী এই ভাষাটি ব্যবহার করেন। এই ভাষাটি মহাত্মা গান্ধীর এবং মুহাম্মদ আলী জিন্নাহর মাতৃভাষা।
ইতিহাস
জিন্নাহর কাছে গুজরাতি শুধুই মাতৃভাষা ছিল এবং গুজরাত পাকিস্তানের অংশও ছিল না। তিনি রাজনৈতিক জীবনে সম্পূর্ণরূপে উর্দু ভাষার সমর্থন করতেন।
গান্ধীর কাছে গুজরাতি ছিল সাহিত্যিক অভিব্যক্তির একটি মাধ্যম। তিনি এই ভাষার সাহিত্যের পুনর্নবীকরণের ব্যাপারে অনুপ্রেরণা যোগাতে সাহায্য করেছিলেন এবং ১৯৩৬ সালে গুজরাতি সাহিত্য পরিষদের ১২তম অধিবেশনে এই ভাষার বর্তমান বানানরীতির উপস্থাপন করেন। ]]
গুজরাতি (কখনও গুজরাতি) একটি আধুনিক ইন্দো-আর্য ভাষা যা সংস্কৃত ভাষা থেকে বিবর্তিত হয়েছে, এবং এর বিবর্তনের দুটি মতবাদ আছে:
সংস্কৃত থেকে গুজরাতির শব্দের সৃষ্টির ধারা:
এরপর গুজরাতি ভাযাকে তিনটি পর্যায় ভাগ করা হয়েছে:
প্রাচীন গুজরাতি
প্রাচীন গুজরাতি (જૂની ગુજરાતી জুনি গুজ্‌রাতি; ગુજરાતી ભાખા গুজ্‌রাতি ভাখা বা ગુર્જર અપભ્રંશ গুর্জর অপভ্রংশ, ৭০০ খ্রিস্টপূর্ব - ১৫০০ খ্রীষ্টাব্দ), আধুনিক গুজরাতি এবং রাজস্থানি ভাষার পূর্বপুরুষ, গুজরাত, পাঞ্জাব, রাজপুতানা এবং মধ্য ভারতের বিভিন্ন অঞ্চলে বসবাসকারী গুর্জর জাতির মানুষরা ব্যবহার করাতেন।  এই ভাষাটি ১২শ শতাব্দি থেকেই সাহিত্যিক ভাষা হিসাবে ব্যবহার হত। এই সময়কার বিভিন্ন লেখায় গুজরাতি ভাষার বৈশিষ্ট, যেমন বিশেষ্যর সাধারণ/তির্যক রূপ, অনুসর্গের ব্যবহার, এবং সহায়ক ক্রিয়া দেখা যেত। আধুনিক গুজরাতির মতোই এর তিনটি ব্যকরণগত লিঙ্গ ছিল, এবং আনুমানিক ১৩০০ খ্রীষ্টাব্দে এই ভাষার প্রমিত রূপটি প্রকাশ পাওয়া শুরু করে। প্রাচীন গুজরাতি নামে পরিচিতি থাকলেও কোন কোন বিশেষজ্ঞ এই ভাষাটিকে প্রাচীন পশ্চিম রাজস্থানি হিসাবে চিহ্নিত করতে পছন্দ এই যুক্তি দেখিয়ে যে সেই সময় গুজরাতি এবং রাজস্থানি স্বতন্ত্র ভাষা হিসাবে উদ্ভূত হয়নি। এর একটা কারণ হল তারা এটা বিশ্বাস করেন যে রাজস্থানি ভাষায় ক্লিব লিঙ্গ বিক্ষিপ্তভাবে প্রকাশ পায়, যা এই ভুল ধারণা থেকে জন্মেছে যে গুজরাতির -ঊ- [ũ] আর রাজস্থানি ভাষায় নাসিক্য ব্যঞ্জনধ্বনির পরে পুংলিঙ্গের বিভক্তি -ও- [o]-এর পরিবর্তিত রূপ -ঊ- [ũ] সমগোত্রীয়। সোলাঙ্কি (চৌলুক্য বা গুজরাতি চালুক্য) বংশের রাজা জয়সিংহ সিদ্ধরাজের সময়কার জৈন সন্ন্যাসী এবং বিশিষ্ট পণ্ডিত আচার্য্য হেমচন্দ্র এই ভাষার পূর্ববর্তী ভাষার প্রাকৃত ব্যকরণ নামে এক আচারিক ব্যকরণের বই লিখেছিলেন।
মধ্য গুজরাতি
মধ্য গুজরাতি (খ্রী: ১৫০০ - ১৮০০) রাজস ভাষা থেকে বিভক্ত হয়ে যায়, এবং নতুন স্বনিম /ɛ/ এবং /ɔ/, সহায়ক ধাতু ছ- এবং সম্বন্ধসূচক -ন--এর ব্যবহার দেখা যায়। প্রাচীন থেকে মধ্য গুজরাতির মধ্যে প্রধান ধ্বনিগত পরিবর্তনগুলি হল: - /i/এবং/u/বিবৃতাক্ষরগুলিতে/ə/হয়ে যাওয়া
আধুনিক গুজরাতি
আধুনিক গুজরাতির প্রধান ধ্বনিগত পরিবর্তন যেটি হয়েছিল তা হল শব্দের শেষে/ə/-এর অপসারণ, যার ফলে এখন গুজরাতিতে ব্যঞ্জনান্ত শব্দ পাওয়া যায়। নতুন বহুবচনসূচক -ও- ব্যবহার দেখা গেল। সাহিত্যে ১৯শ শতকের শেষের দিকে বেশকিছু পরিবর্তন দেখা যায়।
ব্যবহার এবং বিস্তৃতি
১৯৯৭ সালের হিসাব অনুযায়ী প্রায় ৪ কোটি ৬০ লক্ষ গুজরাতি ভাষাভাষির মধ্যে প্রায় ৪ কোটি ৫৫ লক্ষ ভারতে বসবাস করেন, উগান্ডায় ১,৫০,০০০, তানজানিয়ায় ৫০,০০০, কেনিয়ায় ৫০,০০০ এবং পাকিস্তানের করাচিতে কয়েক লক্ষ ভাষাভাষি বসবাস করেন, যদিও পাকিস্তানে গুজরাতি সম্প্রদায়ের নেতাদের মতে করাচিতে প্রায় ৩০ লক্ষ গুজরাতি বসবাস করেন। মরিশাসের জনসংখ্যার একটি নির্দিষ্ট পরিমাণ এবং রেইউনিয়ান দ্বীপের বিপুল সংখ্যক লোক গুজরাতি বংশোদ্ভূত, যাদের মধ্যে কিছু লোক এখনও গুজরাতিতে কথা বলেন।
উত্তর আমেরিকায় একটি উল্লেখযোগ্য গুজরাতি ভাষাভাষী জনসংখ্যার বিদ্যমান, বিশেষত নিউ ইয়র্ক সিটি মেট্রোপলিটান অঞ্চল এবং বৃহত্তর টরন্টো অঞ্চলে যথাক্রমে ১,০০,০০০ জন বক্তা এবং ৭৫,০০০ এরও বেশি বক্তা আছে। এছাড়াও মার্কিন যুক্তরাষ্ট্র এবং কানাডার বেশিরভাগ মেট্রোপলিটান এলাকাগুলিতে গুজরাতি ভাষাভাষীরা আছে। ২০১১ সালের জনগননা অনুযায়ী, গুজরাতি বৃহত্তর টরন্টো অঞ্চলের সপ্তদশতম সবথেকে বেশি কথিত ভাষা এবং হিন্দি-উর্দু, পাঞ্জাবি এবং তামিলের পরে চতুর্থ সবচেয়ে বেশি ব্যবহৃত দক্ষিণ এশীয় ভাষা।
যুক্তরাজ্যে ২ লক্ষেরও বেশি গুজরাতি ভাষাভাষী মানুষ বসবাস করে, এদের মধ্যে অনেকেই লন্ডন অঞ্চলে, বিশেষত উত্তর পশ্চিম লন্ডনে, এছাড়াও বার্মিংহাম, ম্যানচেস্টার এবং লিসেস্টার, কভেন্ট্রি, ব্র্যাডফোর্ড এবং ল্যাঙ্কাশায়ারের প্রাক্তন মিল শহরে অবস্থিত। এই সংখ্যার একটি অংশ পূর্ব আফ্রিকার গুজরাতিরাও আছেন, যারা আফ্রিকার বিভিন্ন দেশ "আফ্রিকায়ীত" হওয়ার পর সেখান থেকে চলে এসেছেন। অধিকাংশই, যাদের ব্রিটিশ পাসপোর্ট আছে, যুক্তরাজ্যে বসতি স্থাপন করেছেন। যুক্তরাজ্যে জিসিএসই শিক্ষার্থীদের জন্য গুজরাতি একটি বিষয় হিসাবে রাখা হয়েছে।
গুজরাতিরা ছাড়াও গুজরাতের অ-গুজরাতি বাসিন্দা এবং অভিবাসীরাও গুজরাতিতে কথা বলেন যাদের মধ্যে কচ্ছি জাতি (সাহিত্যে ব্যবহার হয়), পারসি (মাতৃভাষা হিসাবে গৃহীত হয়েছে) এবং পাকিস্তান থেকে আগত হিন্দু সিন্ধি শরণার্থীরা উল্লেখযোগ্য। ভৌগোলিক বণ্টনের বিষয়ে আরও বিস্তারিতভাবে জানা যাবে জর্জ এ. গ্রীয়ারসনের 'ভারতের ভাষাতত্ত্ব জরিপ' বইটিতে।
সরকারি মর্যাদা
ভারতের ২৩টি সরকারী ভাষা এবং ভারতের ১৪টি আঞ্চলিক ভাষাগুলির মধ্যে একটি হল গুজরাতি। গুজরাত, দাদরা ও নগর হাভেলি এবং দমন ও দিউয়ে ভাষাটি সরকারীভাবে স্বীকৃত।
রাজস্থান, মধ্যপ্রদেশ, মহারাষ্ট্র, এবং তামিলনাড়ু রাজ্যগুলিতে এবং দিল্লির জাতীয় রাজধানী অঞ্চলে গুজরাতি সংখ্যালঘু ভাষা হিসাবে স্বীকৃত এবং শেখানো হয়।
উপভাষা
কিন্তু, আঞ্চলিক বিভিন্নতার কারণে গুজরাতি ভাষার সমসাময়িক পুনশ্রেণীকরন করা হয়েছে:
কচ্ছি ভাষাকে প্রায়শই গুজরাতির একটি উপভাষা বলে অভিহিত করা হয়, তবে বেশীরভাগ ভাষাবিদরা এটিকে সিন্ধির কাছাকাছি বলে বিবেচনা করেন। উপরন্তু, সিন্ধি, গুজরাত, এবং কচ্ছি ভাষার একটি মিশ্র ভাষা মেমনী ভাষাও গুজরাতির সঙ্গে সম্পর্কিত।
অধিকন্তু, পূর্ব আফ্রিকার যে অঞ্চলগুলিতে গুজরাতিরা প্রবাসী সম্প্রদায় হয়েছেন, সেখানে স্থানীয় ভাষার শব্দগুলি গুজরাতি ভাষার শব্দ-ঋণ হয়ে উঠেছে।
লিখন পদ্ধতি
গুজরাতি লেখার জন্য গুজরাতি লিপি ব্যবহার করা হয় যেটি একটি আবুগিডা। গুজরাতি ভাষা ছাড়াও কচ্ছি ভাষা লেখার জন্য এই লিপির ব্যবহার হয়। এই লিপিটি দেবনাগরী লিপির একটি প্রকার। এর বিশেষত্ব হল এই লিপির বর্ণের কোন মাত্রা নেই।
তদ্ভব শব্দ
তদ্ভব (તદ્ભવ) শব্দ হল সেই সব সংস্কৃত শব্দ যেগুলি সময়ের সঙ্গে সঙ্গে পরিবর্তনের মাধ্যমে গুজরাতিতে এসেছে। এই শব্দগুলি সাধারণত দৈনন্দিন এবং গুরুত্বপূর্ণ শব্দ, এবং কথিত ভাষায় ব্যবহার হয়ে থাকে।
১৬১৩
১৬১৩ গ্রেগরীয় বর্ষপঞ্জির একটি সাধারণ বছর।
এবিএম আনোয়ারুল হক
এবিএম আনোয়ারুল হক বাংলাদেশ আওয়ামী লীগের রাজনীতিবিদ ও মানিকগঞ্জ-১ (শিবালয়, ঘিওর ও দৌলতপুর) আসনের সাবেক সংসদ সদস্য।
জন্ম ও প্রাথমিক জীবন
এবিএম আনোয়ারুল হক ১ জানুয়ারি ১৯৪৯ সালে মানিকগঞ্জ জেলার দৌলতপুর উপজেলায় জন্মগ্রহণ করেন।
রাজনৈতিক ও কর্মজীবন
এবিএম আনোয়ারুল হক ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে মানিকগঞ্জ-১ (শিবালয়, ঘিওর ও দৌলতপুর) আসন থেকে সংসদ সদস্য নির্বাচিত হয়েছিলেন।
ইনহেলার
ইনহেলার (একটি পাফার, পাম্প বা অ্যালার্জি স্প্রে নামেও পরিচিত) হল একটি চিকিৎসা যন্ত্র যা একজন ব্যক্তির শ্বাস-প্রশ্বাসের কাজের মাধ্যমে ফুসফুসে ওষুধ সরবরাহের জন্য ব্যবহৃত হয়। এটি ওষুধগুলিকে ফুসফুসে বিতরণ এবং শোষিত করার অনুমতি দেয়, যা শরীরের এই নির্দিষ্ট অঞ্চলে লক্ষ্যবস্তু চিকিত্সার ক্ষমতা প্রদান করে, সেইসাথে মৌখিক ওষুধের পার্শ্ব প্রতিক্রিয়া হ্রাস করে। বিভিন্ন ধরনের ইনহেলার রয়েছে এবং এগুলি সাধারণত হাঁপানি এবং ক্রনিক অবস্ট্রাকটিভ পালমোনারি ডিজিজ (সিওপিডি) সহ অসংখ্য চিকিত্সার জন্য ব্যবহৃত হয় যা সবচেয়ে উল্লেখযোগ্য।
কিছু সাধারণ ধরনের ইনহেলারের মধ্যে রয়েছে মিটারড-ডোজ ইনহেলার, ড্রাই পাউডার ইনহেলার, সফট মিস্ট ইনহেলার এবং নেবুলাইজার। প্রতিটি ডিভাইসের সুবিধা এবং অসুবিধা রয়েছে এবং পৃথকভাবে নির্দিষ্ট রোগীর চাহিদা, সেইসাথে বয়স, রোগগত অবস্থা, সমন্বয় এবং ফুসফুসের কার্যকারিতার উপর ভিত্তি করে নির্বাচন করা যেতে পারে। শ্বাস নেওয়া ওষুধ ফুসফুসে তার সঠিক প্রভাব তৈরি করবে কিনা তা নিশ্চিত করতে ইনহেলার ব্যবহারের সঠিক শিক্ষা গুরুত্বপূর্ণ।
চাদ হাউপফ্লেইশ
চাদ হাউপফ্লেইশ (জন্ম: ২৫ জানুয়ারী ১৯৮৮) একজন দক্ষিণ আফ্রিকান ক্রিকেটার। ২০০৭ ও ২০০৮ সালে তিনি কোয়াজুলু-নাটালের হয়ে দুটি প্রথম শ্রেণির এবং দুটি লিস্ট-এ ম্যাচ খেলেছিলেন।
আগস্ট ২০১৯ সালে, তাকে কেম্যান দ্বীপপুঞ্জ ক্রিকেট দলের টি-টোয়েন্টি আন্তর্জাতিক (টি-২০) স্কোয়াডে ২০১৮-১৯ আইসিসি টি-টোয়েন্টি বিশ্বকাপ আমেরিকান বাছাইয়ের টুর্নামেন্টের আঞ্চলিক ফাইনালের জন্য নাম দেওয়া হয়েছিল। ১৮ ই আগস্ট ২০১৯-তে কানাডার বিপক্ষে কেম্যান দ্বীপপুঞ্জের হয়ে টি-টোয়েন্টিতে আত্মপ্রকাশ করেছিলেন।
১৬১৪
১৬১৪ গ্রেগরীয় বর্ষপঞ্জির একটি সাধারণ বছর।
সুদূর পশ্চিমাঞ্চল বিকাস ক্ষেত্র, নেপাল
সুদূর পশ্চিমাঞ্চল বিকাস ক্ষেত্র (सुदुर पश्चिमाञ्चल विकास क्षेत्र), (Sudur Pashchimānchal Bikās Kshetra) হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পশ্চিমাঞ্চলে অবস্থিত এবং এ অঞ্চলের সদরদপ্তর হচ্ছে দিপায়াল।
এটি দুটি অঞ্চল নিয়ে গঠিত:
চিত্রে নেপালের অঞ্চলগুলি
300px|নেপালের বিকাস ক্ষেত্রগুলি
তিলকা মাঝি
তিলকা মাঝি বা তিলকা মুরমু (১১ ফেব্রুয়ারি, ১৭৫০ ― ১৩ জানুয়ারি,১৭৮৫) আদিবাসী বিদ্রোহের প্রথম যুগের নেতা ও ভারতের স্বাধীনতা সংগ্ৰামের শহীদ। তাঁর বাবা চুনু মুর্মু ছিলেন গ্রাম প্রধান।
গোলান মালভূমি
thumb|গোলান মালভূমির একটি শস্যক্ষেত্র গোলান মালভূমি(আরবি:هضبة الجولان|হিব্রু:רמת הגולן) ১১৫০ কিলোমিটার আয়তনের একটি মালভূমি যা গোলান পর্বতমালার অংশ। ইসরাইলের উত্তর প্রান্তে অবস্থিত সিরিয়ার এই অঞ্চলটি ১৯৬৭ সালের আরব-ইসরাইল যুদ্ধে ইসরাইল দখল করে নিয়েছিল। এ অঞ্চলের জনসংখ্যা প্রায় ৩০,০০০; যার মধ্যে প্রায় অর্ধেকই হলো ১১টি ইসরাইলী অধিকৃত বসতির ইহুদী।
তিলকা মাঝি
বিদ্রোহের নেতৃত্ব
ভাগলপুরে ইস্ট ইন্ডিয়া কোম্পানির বিরুদ্ধে যে 'খেরওয়াড় বিদ্রোহ' হয় তার নেতা ও ভারতের প্রথম সাঁওতাল বিদ্রোহের শহীদ। ১৭৮১-৮৪ সালে ইস্ট ইন্ডিয়া কোম্পানি জমি লুঠ ও বলপূর্বক খাজনা আদায়ের নির্মম পন্থা অবলম্বন করে তার বিরুদ্ধে গরীব সাঁওতালদের মধ্যে যে তীব্র ক্ষোভের সূচনা হয় তাকে গণ বিদ্রোহের আকার দেন তিলকা। তাকে বাবা তিলকা মাঝি বলা হতো। এই দীর্ঘ আন্দোলনে বহু সাঁওতাল শহীদ হন। ১৭৭৮ সালে ১৩০০ জন সাওতাল বিদ্রোহী নিয়ে ইস্ট ইন্ডিয়া কোম্পানির রামগড় ব্যাটালিয়ন কব্জা করে নেন এবং কোম্পানির ট্রেজারি কুঠি লুঠ করে জনগণের মধ্যে বিলিয়ে দেন তিনি। ১৭৮৪ জানুয়ারি মাসে ভাগলপুরের ইংরেজ কালেক্টর অগাস্ট ক্লিভল্যান্ড তিলকা মুরমু(মাঝি) মারা গেলে তিলকপুরের জঙ্গলে ইংরেজ সেনাবাহিনী তিলকা ও তার সাথীদের ঘেরাও করে। এই সংগ্রামে আহত অবস্থায় তিলকা মাঝি ধরা পড়েন।
মৃত্যু
বিদ্রোহের শাস্তিস্বরূপ তাকে ছুটন্ত ঘোড়ার পেছনে বেঁধে দেওয়া হয়। এই নৃশংস পদ্ধতিতেও তার মৃত্যু না হলে প্রকাশ্যে ফাঁসিতে ঝুলিয়ে দেওয়া হয় ভাগলপুর শহরে। তিলকা মাঝি ভারতের ব্রিটিশ সাম্রাজ্যবাদ বিরোধী আন্দোলনের অন্যতম শহীদ হিসেবে পরিগণিত।
স্মৃতি
ভাগলপুর শহরে, তাকে যেখানে হত্যা করা হয় সেই স্থানে তার একটি মুর্তি স্থাপিত আছে। তার সম্মানে ভাগলপুর বিশ্ববিদ্যালয়ের নাম হয় তিলকা মাঝি ভাগলপুর বিশ্ববিদ্যালয়। সাঁওতাল পরগনার সদর শহর দুমকাতে তার মূর্তি প্রতিষ্ঠিত আছে।
লেথে সাইডরিয়া
স্কেয়ার্স উডব্রাউন(বৈজ্ঞানিক নাম: Lethe siderea (Marshall)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এটি বন্যপ্রাণী (সুরক্ষা) আইন, ১৯৭২-এর তফসিল ২ অনুসারে ভারতে আইনত সুরক্ষিত।
আকার
স্কেয়ার্স উডব্রাউন এর প্রসারিত অবস্থায় ডানার আকার ৪৮-৫৫ মিলিমিটার দৈর্ঘ্যের হয়।
উপপ্রজাতি
স্কেয়ার্স উডব্রাউন এর প্রজাতি হলো:
বিস্তার
এই প্রজাতি ভারত এর হিমাচল প্রদেশ থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
হামদর্দ (ওয়াক্‌ফ) ল্যাবরেটরীজ
হামদর্দ (ওয়াক্‌ফ) ল্যাবরেটরীজ ইউনানি এবং আয়ুর্বেদিক ঔষধের জন্য ভারত উপমহাদেশের একটি বিখ্যাত ফার্মাসিউটিক্যাল কোম্পানি। হামদর্দ পৃথিবীর বৃহত্তম ইউনানি ঔষধের প্রস্তুতকারক। হাকিম হাফিজ আব্দুল মজিদ ১৯০৬ সালের ১ লা আগস্ট দিল্লীতে হামদর্দ প্রতিষ্ঠা করেছিলেন, পরে ১৯৪৮ সালে এটি ওয়াকফ (অলাভজনক প্রতিষ্ঠান) প্রতিষ্ঠানে রূপান্তরিত হয়। ববর্তমানে হাকিম মোঃ ইউসুফ হারুন ভুইয়া হামদর্দের ব্যবস্থাপনা পরিচালক। সাম্প্রতি হামদর্দ Orion Registrar Inc. USA হতে ISO 9001.2000 প্রমাণপত্র পেয়েছে। উপমহাদেশে হামদর্দের প্রায় ১১৭টিরও বেশি ক্লিনিক রয়েছে। বগুড়াতে হামদর্দ ইউনানী মেডিকেল কালেজ ও হাসপাতাল স্থাপন করা হয়েছে। হামদর্দের বিভিন্ন পণ্যের মধ্যে সিনকারা, ছাফি, ফ্রোডেক্স, লিবিডেক্স, এনডিউরেক্স, শরবত রূহ আফজা বেশ বিখ্যাত। এর ব্র্যান্ড প্রোডাক্ট প্রায় ১৫0 টি। সাধারণ ও জটিল প্রায় সকল রোগসমূহের চিকিৎসা হামদর্দে রয়েছে। সারা বাংলাদেশে প্রায় ২৭০টি চিকিৎসা কেন্দ্রের মাধ্যমে হামদর্দ  তাদের এই চিকিৎসা সেবা বাংলাদেশের আপামর জনসাধারনের নিকট পৌছে দিচ্ছে। হামদর্দ ফাউন্ডেশনের একটি সহযোগী প্রতিষ্ঠান।
হামদর্দ শব্দটি ফার্সি ভাষার দুটি শব্দ হাম এবং দর্দের সমন্বয়ে হামদর্দ শব্দটি গঠিত হয়েছে। হাম অর্থ সহযোগী এবং দর্দ অর্থ ব্যথা। অর্থাৎ হামদর্দ শব্দটির দ্বারা বুঝায় ব্যথার সহযোগী। ১৯০৬ সালে প্রয়াত হাকিম হাফিজ আবদুল মজিদ হামদর্দ প্রতিষ্ঠা করেন ভারতের দিল্লীতে। বর্তমানে বাংলাদেশে হামদর্দ হারবাল ওষুধ শিল্পে পরিচিত একটি নাম। গুণগত মানের কারণে বাংলাদেশে ওষুধ শিল্পে হামদর্দ উল্লেখযোগ্য স্থান দখল করে আছে। হামদর্দের উৎপাদিত পণ্য সারা বাংলাদেশে সরবরাহ করার জন্য হামদর্দের রয়েছে অনেকগুলো শাখা যার মাধ্যমে হামদর্দের পণ্য খুব সহজেই পৌঁছে যাচ্ছে মানুষের হাতের নাগালে। হামদর্দ- হাকিম ও ডাক্তারের সমন্বয়ে গঠন করেছে ক্লিনিক। যেখানে কোন প্রকার কনসালটেন্ট ফি ছাড়াই যে কোন রোগী চিকিৎসা নিতে পারে।হামদর্দ ২০১০ সালে ঢাকার পান্থপথে হামদর্দ পাবলিক কলেজ নামে একটি স্বনামধন্য শিক্ষাপ্রতিষ্ঠান তৈরি করেছেন।প্রতিবছর এটির অসাধারণ সাফল্য হামদর্দ পরিবারকে উচ্চমাত্রায় নিয়ে গিয়েছে। এছাড়া হামদর্দ ঢাকা-চট্টগ্রাম মহাসড়কের পাশে মেঘনা ব্রিজের কাছাকাছি জায়গায় বিশ্ববিদ্যালয় স্থাপন করার জন্য জমি ক্রয় করে ২০১২ সালে হামদর্দ বিশ্ববিদ্যালয় বাংলাদেশের কার্যক্রম শুরু করেছে।
সৈয়দা বদরুন নাহার চৌধুরী
'''ডা. সৈয়দা বদরুন নাহার চৌধুরী''' (জন্ম ১৫ জানুয়ারি ১৯৫০) একজন বাংলাদেশী চিকিৎসক ও সমাজ হিতৈষী। বাংলাদেশের স্বাধীনতা যুদ্ধে মুক্তিযোদ্ধা ও সাধারণ মানুষের সেবায় অনন্য অবদানের জন্য ২০১২ সালে তাকে স্বাধীনতা ও মুক্তিযুদ্ধে স্বাধীনতা পুরস্কার প্রদান করা হয়।
মুক্তিযুদ্ধে অবদান
১৯৭১ সালে এমবিবিএস শেষ বর্ষের ছাত্রী থাকাকালীনই মুক্তিযুদ্ধে বাংলাদেশ সেনাবাহিনীর ১২০৪ সাব-সেক্টরের অধীনে জহিরুল হক পাঠানের নেতৃত্বাধীন মধুমতী কোম্পানিতে মেডিকেল কর্মকর্তা হিসেবে কুমিল্লা ও নোয়াখালীর ১১টি অঞ্চলে নৌকায় করে চিকিৎসা সেবা দিয়েছেন তিনি৷ মুক্তিযোদ্ধে আহত ও নির্যাতিতা নারীদের চিকিৎসক হিসেবে কাজ করেছিলেন চাঁদপুরের শাহরাস্তি উপজেলার একেবারে প্রত্যন্ত অঞ্চলে।
পুরস্কার ও সম্মাননা
বাংলাদেশের স্বাধীনতা যুদ্ধে অসাধারণ অবদানের জন্য ২০১২ সালে বাংলাদেশের সর্বোচ্চ বেসামরিক পুরস্কার হিসাবে পরিচিত স্বাধীনতা পুরস্কার প্রদান করা হয় তাকে।
ব্যক্তিগত জীবন
ডাঃ বদরুন নাহার চৌধুরী চাঁদপুর জেলার হাজীগঞ্জ উপজেলার সাবেক পৌর চেয়ারম্যান ও পৌর এলাকার ধেররা চৌধুরী বাড়ির সন্তান মুক্তিযোদ্ধা মরহুম তাফাজ্জল হায়দার নসু চৌধুরীর সহধর্মিণী।
নিকে কর্নেচকি
নিকে কর্নেচকি (জন্ম: অগস্ট ১৮, ১৯৮২) হলেন একজন ইসরায়েলীয় অলিম্পিক নাবিক, এবং ৪৭০ শ্রেণিতে দুই হাতে মনোহুল পরিকল্পনা ডিঙির সঙ্গে সেন্টারবোর্ড, বারমুডা রিগ, এবং সেন্টার শিটিং নিয়ে প্রতিযোগিতা করেছিলেন।  ২০০৪ খ্রিস্টাব্দে তিনি বিশ্ব চ্যাম্পিয়নশিপে ৪৭০-এ একটি ব্রোঞ্জ পদক জিতেছিলেন।
জীবনপঞ্জী
নিকে কর্নেচকি হলেন একজন ইহুদি এবং তিনি ইতালিতে জন্মগ্রহণ করেছেন।
নাবিক কর্মজীবন
নিকে কর্নেচকি ২০০০ খ্রিস্টাব্দে জুটি বাঁধেন ভেরেড বুসকিলার সঙ্গে এবং তাঁরা ইউরোপীয় চ্যাম্পিয়নশিপে অংশগ্রহণ করে ২০০১ খ্রিস্টাব্দে আয়ারল্যান্ডে যুগ্মভাবে একটা ব্রোঞ্জ পদক জিতেছিলেন।  ২০০৪ খ্রিস্টাব্দে এই জুটি জার্মানিতে ইউরোপীয় চ্যাম্পিয়নশিপ এবং ক্রোয়েশিয়ার জাদারে ৪৭০ বিশ্ব চ্যাম্পিয়নশিপে দু-জায়গাতেই ব্রোঞ্জ পদক জিতেছিলেন।
তাঁরা ২০০৪ খ্রিস্টাব্দে গ্রিসের অ্যাথেন্সে অনুষ্ঠিত গ্রীষ্মকালীন অলিম্পিকসে ইসরায়েলের পক্ষে প্রতিযোগিতায় মহিলাদের ৪৭০ শ্রেণি টু-পার্সন ডিঙিতে অংশ নিয়েছিলেন এবং অষ্টাদশ স্থান অর্জন করেছিলেন। ইউরোপীয় চ্যাম্পিয়নশিপে ২০০৫ খ্রিস্টাব্দে তাঁরা রৌপ্যপদক জিতেছিলেন।
চিনের বেইজিংয়ে ২০০৮ গ্রীষ্মকালীন অলিম্পিকসে ইসরায়েলের হয়ে মহিলাদের ৪৭০ শ্রেণি টু-পার্সন ডিঙিতে অংশ নিয়েছিলেন এবং চতুর্থ স্থান প্রাপ্ত হয়েছিলেন।
ইসমাইল সাবরি বিন ইয়াকোব
দাতো সেরি ইসমাইল সাবরি বিন ইয়াকোব (জন্ম ১৮ জানুয়ারি ১৯৬০) একজন মালয় রাজনীতিবিদ যিনি মালয়েশিয়ায় নবম প্রধানমন্ত্রী হিসাবে ২১ আগস্ট ২০২১ তারিখ থেকে দায়িত্ব পালন করছেন। এর পূর্বে তিনি পূর্ববর্তী প্রধানমন্ত্রী মুহিদ্দিন ইয়াসিনের সরকারের অধীনে জুলাই থেকে আগস্ট ২০২১ পর্যন্ত মালয়েশিয়ার ত্রয়োদশ উপপ্রধানমন্ত্রী এবং মার্চ থেকে আগস্ট ২০২১ পর্যন্ত প্রতিরক্ষা মন্ত্রীর দায়িত্ব পালন করেন।
মানবজমিন (পত্রিকা)
মানবজমিন হল বাংলাদেশের একটি অন্যতম দৈনিক ট্যাবলয়েড সংবাদপত্র। এটি নিয়মিতভাবে বাংলা ভাষায় ঢাকা থেকে প্রকাশিত হয়ে থাকে। এটি দেশের প্রথম ও বৃহত্তম প্রচারিত দৈনিক বাংলা ট্যাবলয়েড পত্রিকা যেটি ৩,২৭০,০০০ মাসিক ওয়েবসাইট পড়ে থাকেন। ১৭৯ টি দেশ থেকে ৫,৯০,০০ জন দর্শক সারা পৃথিবী ব্যাপি প্রতি মাসে ওয়েব সাইটে যান। যার ফলে এটি বিশ্বব্যাপী সর্বাধিক পড়া বাংলা ভাষার অনলাইন প্রকাশনার একটিতে পরিণত হয়েছে। এটি সনি পিকচার এবং ওয়ার্নার ব্রস এর সঙ্গে যৌথভাবে কাজ করে থাকে। পত্রিকাটির প্রতিষ্ঠাতা সম্পাদক হলেন মতিউর রহমান চৌধুরী। এটির সদরদপ্তর ঢাকা শহরের কারওয়ান বাজারে অবস্থিত।
উত্তর ভিয়েতনাম
উত্তর ভিয়েতনাম, সরকারীভাবে ভিয়েতনামের গণতান্ত্রিক প্রজাতন্ত্র, ইংরেজিতে ডেমোক্রাটিক রিপাবলিক অফ ভিয়েতনাম (ভিয়েতনামী ভাষা: Việt Nam Dân Chủ Cộng Hòa) (ফরাসি ভাষা: République démocratique du Viêt Nam) ১৯৪৫ থেকে ১৯৫৪ সাল পর্যন্ত দক্ষিণ পূর্ব এশিয়ার একটি রাজ্য ছিল এবং ১৯৫৪ থেকে ১৯৭৬ সাল পর্যন্ত একটি দেশ ছিল।
দ্বিতীয় বিশ্বযুদ্ধ পরবর্তী আগস্ট বিপ্লব চলাকালীন, ভিয়েতনামের কমিউনিস্ট বিপ্লবী হো চি মিন, ভিয়েত মিনের নেতা, ফরাসি ইন্দোচীন থেকে স্বাধীনতা ঘোষণা করেন ১৯৪৫ সালের ২ সেপ্টেম্বর এবং ভিয়েতনামের গণতান্ত্রিক প্রজাতন্ত্র গঠনের ঘোষণা দেন। ভিয়েত মিন ("ভিয়েতনামের স্বাধীনতার জন্য লীগ") একাধিক ভিয়েতনামী জাতীয়তাবাদী গোষ্ঠীর একটি জোট ছিল, যা ১৯৫১ সালের ফেব্রুয়ারির পর থেকে মূলত কমিউনিস্টদের নেতৃত্বে ছিল, যখন পূর্বনিষিদ্ধ ভিয়েতনামের কমিউনিস্ট পার্টির পুনর্নির্মাণ হয়।
ফ্রান্স ভিয়েতনামের উপর তার ঔপনিবেশিক আধিপত্য পুনরুদ্ধার করতে প্রয়াসী হয় যার ফলে ১৯৪৬ সালের ডিসেম্বরে প্রথম ইন্দোচিনা যুদ্ধের সূচনা হয়। এটি ছিল ফ্রান্স এবং ভিয়েত মিনের মধ্যে একটি গেরিলা যুদ্ধ। ভিয়েতনামের মানুষের সমর্থনে ভিয়েত মিন ভিয়েতনামের বেশিরভাগ গ্রামীণ অঞ্চল দখল এবং নিয়ন্ত্রণ করতে পেরেছিল যার ফলে ১৯৫৪ সালে ফরাসি পরাজয় ঘটে। সে বছর জেনেভা সম্মেলনে আলোচনার ফলে যুদ্ধের অবসান ঘটে এবং ভিয়েতনামের স্বাধীনতা স্বীকৃতি পায়। জেনেভা চুক্তিগুলি ১৯৫৬ সালের জুলাইয়ে "ভিয়েতনামের একীকরণের জন্য" সাধারণ নির্বাচন নির্ধারণ করে এবং ১৭তম সমান্তরালে অস্থায়ীভাবে দেশটিকে উত্তর ও দক্ষিণ অঞ্চলে বিভক্ত করা হয়েছিল। উত্তর অঞ্চলটি ডেমোক্রাটিক রিপাবলিক অফ ভিয়েতনাম দ্বারা নিয়ন্ত্রিত হয়েছিল এবং সাধারণত উত্তর ভিয়েতনাম নামে পরিচিত হয়ে ওঠে, ফরাসী-প্রতিষ্ঠিত ভিয়েতনামের নিয়ন্ত্রণাধীন দক্ষিণ অঞ্চলকে সাধারণত দক্ষিণ ভিয়েতনাম বলা হত।
প্রজাতন্ত্রের ঘোষণা
১৯৪৫ সালের ২ সেপ্টেম্বর জাপান আত্মসমর্পণ করার পরপরই আগস্ট বিপ্লবে ভিয়েত মিন হ্যানয় প্রবেশ করেছিল এবং ডেমোক্র্যাটিক রিপাবলিক অফ ভিয়েতনাম ১৯৫৫ সালের ২ সেপ্টেম্বর ঘোষণা করা হয়েছিল: পুরো দেশটির জন্য একটি সরকার, নুগুয়েন রাজবংশের পরিবর্তে।
প্রারম্ভিক প্রজাতন্ত্র
হো চি মিনের অধীনে ডেমোক্রেটিক রিপাবলিক অফ ভিয়েতনাম সমস্ত ভিয়েতনামের উপর কর্তৃত্ব দাবি করেছিল, কিন্তু এই সময়ে দক্ষিণ ভিয়েতনাম গভীর রাজনৈতিক বিশৃঙ্খলার মধ্যে ছিল।
প্রথম ইন্দোচিনা যুদ্ধের সময়
ফরাসিরা হ্যানয়কে পুনরায় দখল করে এবং প্রথম ইন্দোচিনা যুদ্ধ (১৯৪৬-৫৪) এর পরে আসে। চীনা কমিউনিস্ট বিপ্লবের (১৯৪৬-৫০) পরে, চীনা কমিউনিস্ট বাহিনী ১৯৪৯ সালে সীমান্তে এসেছিল। চীনা সাহায্য ভিয়েত মিনের অবস্থার উন্নতি হয় এবং গেরিলা মিলিশিয়া থেকে স্থায়ী সেনাবাহিনীতে রূপান্তরিত করে। ১৯৫০ সালের জুনে কোরিয়ান যুদ্ধের সূত্রপাত ঔপনিবেশবাদবিরোধী সংগ্রামকে স্নায়ুযুদ্ধের যুদ্ধের ময়দানে রূপান্তরিত করেছিল, যুক্তরাষ্ট্র ফরাসিদের আর্থিক সহায়তা দিয়েছিল।
দ্য লিসেনার
দ্য লিসেনার একটি ব্রিটিশ সাপ্তাহিক পত্রিকা যা প্রথম ব্যারন রেইথ (লর্ড রেইথ) ১৯২৯ সালে প্রতিষ্ঠা করেন। ১৯৯১ সালে এর প্রকাশনা বন্ধ হয়ে যায়। পত্রিকাটি প্রথম প্রকাশিত হয়েছিল ১৯২৯ সালের ১৬ জানুয়ারি তারিখে।
কোয়া ড্রিলিয়ন
কোয়া ড্রিলিয়ন নিচের দুটির মধ্যে যেকোন একটি হতে পারে। (আরও দেখুন, সংখ্যাসংবলিত অভিব্যক্তি):
কম্বোডীয় জনতা পার্টি
কম্বোডীয় জনতা পার্টি (គណបក្សប្រជាជនកម្ពុជា, Kanakpak Pracheachon Kâmpuchéa) কম্বোডিয়ার বর্তমান ক্ষমতাসীন রাজনৈতিক দল। পূর্বে এ দলের নাম ছিল কম্পুচিয় জনতা বৈপ্লবিক পার্টি (কেপিআরপি)। ১৯৭৯ থেকে ১৯৮৯ মেয়াদকালে গণপ্রজাতন্ত্রী কম্পুচিয়াসহ কম্বোডিয়া রাষ্ট্রের প্রথম দুই বছর একমাত্র বৈধ দল ছিল। কম্বোডিয়া রাষ্ট্রের ক্রান্তিকালীন সময়ে এর নাম পরিবর্তন করা হয়েছিল। এ সময় মার্কসবাদ-লেনিনবাদের মতাদর্শ স্থগিতসহ একদলীয় ব্যবস্থার প্রবর্তন করা হয়। ১৯৭৯ থেকে কম্বোডিয়া সরকারের আমল থেকে এ দলটি দেশ শাসন করছে ও বিশ্বের অন্যতম দীর্ঘস্থায়ী শাসক দলের মর্যাদা পাচ্ছে। বর্তমান প্রধানমন্ত্রী হুন সেন দলের সভাপতির দায়িত্ব পালন করছেন।
ইতিহাস
১৯৭৯ থেকে ৫ ডিসেম্বর, ১৯৮১ তারিখ পর্যন্ত দলের মহাসচিব ছিলেন পেন সোভান। মূলতঃ মার্কসবাদ-লেনিনবাদী দল হিসেবে কেপিআরপি প্রতিষ্ঠিত হয়েছিল। কিন্তু, ১৯৮০-এর দশকের মধ্যভাগে হেং সামরিনের নেতৃত্বে দলের সংস্কার কার্যক্রম পরিচালিত হয়। কিন্তু, ১৯৯০-এর দশকে সাম্যবাদের ধ্যান-ধারণা থেকে বিচ্যুত হয় ও দলের পুণঃনামকরণ করা হয় কম্বোডীয় জনতা পার্টি। ২০১৩ সালের জাতীয় পরিষদের নির্বাচনে দল সামান্য ব্যবধানে জয় পায়। কিন্তু, সিনেটে দলটি ব্যাপকভাবে সংখ্যাগরিষ্ঠতা লাভ করে।
২৮ জুন, ১৯৫১ তারিখে ফরাসী ঔপনিবেশিক আমলে কম্পুচিয় জনতা বৈপ্লবিক পার্টি (কেপিআরপি) নামে দলটির আত্মপ্রকাশ ঘটে। ১৯৬০ সালে দলের নাম পরিবর্তন করে ডব্লিউপিকে ও ১৯৬৬ সালে সিপিকে নামে পরিবর্তিত হয়। মে, ১৯৮১ সালে প্রথম দলীয় কংগ্রেস আহ্বান করা হয়। ধারণা করা হয় যে, ১৯৭৮ সালের মধ্যবর্তী সময়ে দলটির আত্মপ্রকাশ ঘটে।
১৯৭৯ সালের শুরুর দিকে একদল ভিন্নমতাবলম্বী সিপিকে সদস্য কংগ্রেস আহ্বান করে। তারা ১৯৫১ সালে প্রতিষ্ঠিত কেপিআরপি দলের প্রকৃত উত্তরাধিকারী হিসেবে দাবী করে ও কংগ্রেসকে তৃতীয় দলীয় কংগ্রেসরূপে আখ্যা দেয়। ২৮ জুন, ১৯৫১ তারিখকে দলের প্রতিষ্ঠার তারিখ হিসেবে আখ্যায়িত করে। পেন সোভান ও রোহ সামাইকে কংগ্রেস থেকে মনোনীত করে জাতীয় কমিটিতে নেতৃত্বে দেয়। ১৯৭৯ সালে জেলা পর্যায়সহ জাতীয়ভাবে মহিলাদের দলীয় শাখা গঠন করা হয়।
পেন সোভানের রাজনৈতিক প্রতিবেদনে জানা যায়, ২৬-২৯ মে, ১৯৮১ তারিখে চতুর্থ দলীয় কংগ্রেস অনুষ্ঠিত হয়েছিল। তিনি পল পটের নেতৃত্বাধীন সিপিকে থেকে কেপিআরপিকে নিরাপদ দূরত্বে রাখেন। দল ও দেশের জন্য সিপিকে-কে বিশ্বাসঘাতকরূপে আখ্যায়িত করে।
কেপিআরপি’র সিদ্ধান্ত মোতাবেক কংগ্রস উন্মুক্তভাবে পরিচালিত হবার সিদ্ধান্ত নেয়। খেমার রুজদের সাথে চলমান গেরিলা যুদ্ধ স্বত্ত্বেও দলটির ক্ষমতায় থাকার বিষয়ে নেতৃত্বের প্রতি বিশ্বাসযোগ্যতা বৃদ্ধি পায়।
৪ ডিসেম্বর, ১৯৮১ তারিখে পেন সোভানের পরিবর্তে হেং সামরিন দলীয় প্রধান হলেও ভিয়েতনামপন্থী নীতির পরিবর্তন ঘটেনি। পলিটব্যুরোতে হেং সামরিন ও চি সিম যথাক্রমে প্রথম ও দ্বিতীয় অবস্থানে ছিলেন।
১৯৯১ সালে জাতিসংঘের মধ্যস্থতায় শান্তি ও পুণঃমিলনকালীন সময়ে দলের নাম পরিবর্তিত করে বর্তমান নামে নামাঙ্কিত করা হয়।
গণতন্ত্রের দিকে ধাবিত করার ফলে দলীয় প্রধান হিসেবে নির্বাচনে জয়ী হয়ে হুন সেন প্রধানমন্ত্রী হন। ১৯৯৮ সালের জাতীয় পরিষদের নির্বাচনে ১২৩ আসনের মধ্যে দলটি ৬৪ আসন দখল করে। এরপর ২০০৩ সালে ৭৩ ও ২০০৮ সালে ৫৮% ভোট নিয়ে ৯০ আসন পায়। ২০০৬ সালের সিনেট নির্বাচনেও দলটি জয় পেয়েছিল।
বর্তমানে স্থায়ী কমিটি হিসেবে পরিচিত সাবেক কমিউনিস্ট নাম পলিটব্যুরোতে দলটির ৩৪ সদস্য সদস্য প্রতিনিধিত্ব করছেন।
এয়ার কার্নিভাল
থাম্ব|রানওয়েতে এয়ার কার্নিভাল বিমান। এয়ার কার্নিভাল ভারতের কোয়েম্বাটুর|কোয়েম্বাটুরে অবস্থিত এবং সিএমসি গ্রুপ দ্বারা প্রবর্তিত একটি আঞ্চলিক বিমান সংস্থা। এই বিমান সংস্থাটি ২০১৪ সালের জুন মাসে ভারতের ডিরেক্টরেট জেনারেল অব সিভিল এভিয়েশন (ডিজিসিএ) হতে আঞ্চলিকভাবে বিমন চলাচলের জন্য নো অবজেকশন সার্টিফিকেট পায়। বর্তমানে তারা একটি নির্ধারিত আঞ্চলিক এয়ারলাইন এয়ার অপারেটর পারমিট (এওপি) লাভ করেছ। এয়ারলাইনটি ২০১৬ সালের ১৮ জুলাই তার প্রধান কেন্দ্র কোয়েম্বাটুর হতে অন্যান্য আঞ্চলিক বিমানবন্দরে বিমান পরিচালনার কার্যক্রম শুরুর আশাবাদ ব্যক্ত করে । এক্ষেত্রে এয়ার কার্নিভাল তামিলনাড়ু ভিত্তিক একমাত্র এয়ারলাইন হিসাবে পরিচিত হবে । এয়ারলাইনটি প্রাথমিকভাবে একটি এটিআর ৭২-৫০০(ATR 72-500)বিমান দ্বারা এর সেবা শুরু করবে এবং ২০১৬ সালের শেষ নাগাদ আরো দুটি বিমান যোগ করার পরিকল্পনা  তাদের রয়েছে ।
গন্তব্যস্থলসমূহ
এয়ার কার্নিভাল ইন্ডিয়ার ভেতরে নিন্মোক্ত গন্তব্যস্থলগুলো ঘোষণা করেছেঃ
বিমানবহর
২০১৬ সালের জুলাই মাসে প্রাপ্ত তথ্য-অনুসারে, এয়ার কার্নিভাল এর নিন্মের বিমানগুলো রয়েছেঃ
মেরা গীত
মেরা গীত একটি বলিউড চলচ্চিত্র। এটি ১৯৪৬ সালে মুক্তি পেয়েছিল।